cyanic-selkie/wikianc huggingface dataset:
Åbergin Linja
Alkuajat
Ensimmäisenä omana linjana Nils Åberg alkoi ajaa Nuuksion Koivulaan 1. tammikuuta 1953. Linja kulki alkujaan Helsingistä Nuuksioon, myöhemmin linjaa lyhennettiin kulkevaksi Leppävaarasta Nuuksioon ja lopulta Espoon keskuksesta Nuuksioon.
YTV- ja HSL-aika
Linjaliikenne siirtyi 1986 kaupunkien kustannettavaksi ja YTV aloitti seutuliikennejärjestelmän kehittämisen.
Toukokuusta elokuuhun 2014 ja 2015 Åbergin linja liikennöi bussiyhteyttä Helsingistä Nuuksioon, Suomen luontokeskus Haltiaan.
Nikita Zlobin
Zlobin aloitti uransa Karting-sarjoista. Vuonna 2011 Zlobin aloitti kilpauransa MegaFon MitJet Cup -sarjassa sijoittuen neljänneksi. Vuonna 2012 Zlobin piti välivuoden kilpaurastaan. Vuonna 2013 Zlobin kilpaili Saksan Formula 3 -sarjassa jossa hän ajoi vain yhdeksän kilpailua saavuttaen kolme pistettä. Samana vuonna hän ajoi Formula Renault Alps -sarjassa saavuttamatta pisteitä. Vuonna 2014 Zlobin jatkoi Saksan F3 -sarjassa sijoittuen sarjan kahdeksanneksi. Hän ajoi samana vuonna myös Britannian Formula 3 ja International GT Open -sarjoissa. Vuonna 2015 Zlobin kilpaili Auto GP -sarjassa. Samana vuonna hän debytoi Formula Renault 3.5 -sarjassa. Hän ajoi neljä kilpailua mutta ei saavuttanut yhtään pistettä.
Hoitotiede
Hoitotieteen opiskelu Suomessa
Hoitotieteen tieteenalakohtaista jatkokoulutusta järjestetään jokaisessa hoitotieteen koulutusta järjestävässä korkeakouluyksikössä. Yksiköiden tohtoriohjelmat toimivat kiinteässä yhteistyössä hoitotieteen valtakunnallisen tohtoriohjelman kanssa, jonka toiminnasta vastaa viiden hoitotieteen koulutusta järjestävän yliopistoyksikön verkosto.
Kliininen hoitotiede
Yliopistoissa kliinisen hoitotieteen koulutus on keskittynyt hoitotieteen asiantuntijakoulutukseen sekä johtamistaitojen koulutukseen. Kansainvälisesti kliinisen hoitotieteen asiantuntijoista käytetään termiä Clinical Nurse Specialist (CNS). Kliinisen hoitotieteen asiantuntijuus edellyttää yliopistokoulutusta. Tehtävänkuvat ovat yleensä laajoja, ja niihin kuuluu myös kliininen työ, johon liittyy erikoisosaamista, konsultointia, tutkimuksiin osallistumista, innovaatiotoimintaa, kouluttamista ja johtamista.
Gerontologinen hoitotiede
Ikääntyneisiin suuntautuvan hoitotieteellisen tutkimuksen kohteet ovat muun muassa ikääntymiseen liittyvät yleiset, tyypilliset tai monimutkaiset terveyskysymykset ja niihin liittyvä hoitotyön osaaminen, eettiset kysymykset ikääntyneiden hoitotyössä, ikääntyvien omien voimavarojen ja lähtökohtien arviointi ja itsenäistä selviytymistä edistävien tai estävien tekijöiden tunnistaminen. Ikääntyneet ihmiset ovat sosiaali- ja terveydenhuollon tyypillisiä asiakkaita ja palvelujen käyttäjiä, joiden terveyden ja hyvinvoinnin ylläpitämiseksi ja edistämiseksi tarvitaan laaja-alaista monialaista tutkimukseen perustuvaa osaamista.
Hoitotieteen didaktiikka
Hoitotieteen didaktiikan opinnot tuottavat terveysalan opettajan kelpoisuuden ja sisältävät kasvatustieteellisiä, hoidon opetuksen teoreettisia opintoja ja opetusharjoittelua vähintään 60 opintopistettä, joka on sekä ammattikorkeakoulu- että sosiaali- ja terveysalan perustutkintokoulutuksen opettajan kelpoisuusvaatimus. Opintojen tavoitteena on, että opiskelija hallitsee terveydenhuollossa ja terveysalan koulutuksessa tapahtuvan oppimis-, opetus- ja kehittämistoiminnan, osaa toimia suunnitelmallisesti, joustavasti ja yhteistyökykyisesti, osaa tietoverkko-oppimisympäristössä tapahtuvan ohjaamisen ja opettamisen perusteet terveysalan koulutuksessa sekä osaa tutkimuksellisen, näyttöön perustuvan ja kehittävän opetus- ja toimintatavan.
Sonic Adventure
Pelaaminen
Amyn kentissä juostaan pakoon Zero-robottia kohti maalialueen ilmapalloa. Amy voi yrittää piiloutua Zerolta vaikka tynnyriin, mutta tämä harvoin tuottaa tulosta. Mikäli Zero pääsee liian lähelle, voi sitä motata Pico Pico Hammer -vasaralla ja juosta karkuun sillä aikaa, kun robotti tokenee.
Adventure fieldilta löytyy myös kolme sisäänkäytiä Chao Garden -puutarhoihin, joissa pelaaja voi kasvattaa Chao-olentoja. Chaot ovat virtuaalisia lemmikkejä, kuin tamagotcheja, niitä pitää ruokkia palmuissa kasvavilla hedelmillä ja niitä voi kasvattaa antamalla niille kentistä kerättyjä pieneläimiä, joita robotit käyttävät voimanlähteinään. Pieneläimiä on viittä erilaista tyyppiä jotka ilmaistaan väritunnuksin: vihreät (nopeus), keltaiset (uiminen), violetit (lentäminen), punaiset (voima) ja siniset (neutraalit). Jokeinen pieneläin antaa jotain tiettyä ominaisuutta chaolle ja muuttaa chaon ulkonäköä, kun chao omaksuu piirteitä annetuista eläimistä. Chaon kyvyt kasvavat annettujen eläinten perusteella. Esimerkiksi joku eläin saattaa kasvattaa kaikkia ominaisuuksia, kun taas jokin toinen heikentää toisia kasvavia ominaisuuksia. Lisäksi chaot oppivat erilaisia temppuja, eleitä ja liikkeitä näistä eläimistä.
Sonic Adventure DX -versiossa Chaon kehitystä voi seurata eräänlaisesta tietoruudusta, joka tulee näkyviin kun chaolle annetaan joko ruokaa, tai pieneläimiä. Tästä ruudusta näkee kehityksen, kehittyneet tasit ja kehitteillä olevat tasot. Lisäksi DX-versiossa on Chao Black Market, josta chaoille voi ostaa erilaisia tavaroita, esimerkiksi päähineitä ja erikoishedelmiä. Erikoishedelmillä voi kasvattaa muun muassa Dark- ja Hero-tyypin chaoja (kuten Sonic Adventure 2:ssa). Lisäksi DX-version Chao Gardenit ovat rakennettu uudelleen peliin.
PlayStation 3- ja Xbox 360 -versiot
Sonic Adventure on ladattavissa Xbox Live Arcadesta ja Playstation Networkista. Pelien kuvan- ja äänenlaatua on paranneltu ja niihin on lisätty Achievementit (Xbox 360) ja Trophyt (PlayStation 3).
Friedrich Rainer
Friedrich Rainer (28. heinäkuuta 1903 Sankt Veit an der Glan – 19. heinäkuuta 1947? Ljubljana, Jugoslavia) oli kansallissosialistisen puolueen aluejohtaja (Gauleiter) ja Itävallan Landeshauptmann muun muassa Salzburgissa.
Master of Business Administration
Suomessa käsite yhdistetään joskus tradenomin (ylempi amk) -tutkintoon, joka on Suomessa opetusministeriön valvonnassa oleva maisteritason tutkinto, ylempi korkeakoulututkinto. Tutkinto-opiskelijaksi haetaan ammattikorkeakoulun hakumenettelyn tapaan.
Ohjaustehostin
Hydraulijärjestelmät
Hydraulinen järjestelmä toimii hihnavetoisella pumpulla, jota ajoneuvon moottori pyörittää. Pumppu luo hydraulista painetta, ja kaksitoiminen mäntä vie voiman ohjaustangolle. Voiman määrää säädetään ohjauspyörään kytketyillä venttiileillä. Haittapuolena on energian kulutusta aiheuttava pumpun vastus myös silloin, kun ohjauspyörää ei käännetä. Haittapuolena voidaan pitää myös sitä, että moottorin sammuessa ajon aikana ohjaustehostin lakkaa toimimasta, jolloin ohjauksen muuttuminen raskaaksi voi yllättää autoilijan. Yleensäkin hydraulisella tehostimella varustetun käymättömän auton ohjaaminen rullattaessa vaihde vapaalla tai kytkinpoljinta painaen voi täten aiheuttaa vaaratilanteita.
Toivo Kärnä
Jääkärikausi
thumb|300px|Kurssilaisia räjäytysharjotuksessa. Etuoikealla kouluttaja luutnantti Mellis Kärnä työskenteli maanviljelijänä ennen liittymistään vapaaehtoisena Saksassa sotilaskoulutusta antavaan jääkäripataljoona 27:n 2. komppaniaan 7. tammikuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Hän osallistui vuonna 1917 Polangenissa järjestetyille erikoiskursseille (pommarikurssi).
Eilert Määttä
Yngve Eilert "Garvis" Määttä (22. syyskuuta 1935 Vittanki, Kiiruna – 7. toukokuuta 2011 Södertälje) oli ruotsalainen jääkiekkoilija, olympiamitalisti ja maailmanmestari. Taustaltaan hän oli ruotsinsuomalainen.
Decius
Nousu valtaan
Keisari Philippus lähetti vuonna 249 Deciuksen Moesian provinssiin, jotta tämä palauttaisi järjestyksen Tonavan rajalle, joka oli ollut rauhaton Tiberius Claudius Marinus Pacatianuksen kapinan jälkeen. Philippus valitsi Deciuksen luultavasti siksi, että tämä oli suosittu senaatissa, joka oli alkanut epäillä Philippuksen kyvykkyyttä hoitaa valtakunnan asioita. Toiseksi Decius oli kotoisin Tonavan alueelta ja toiminut myös Moesian maaherrana, mikä oli tuonut hänelle kokemusta. Decius lähtikin poikansa Herenniuksen kanssa Moesiaan palauttamaan järjestystä. Pian tämän jälkeen Philippukseen tyytymättömät Deciuksen joukot julistivat komentajansa keisariksi. Hänen väitetään olleen yllättynyt tällaisesta tapahtumien käänteestä ja yrittäneen selittää Philippukselle, että hän ei suinkaan ollut halukas kaappaamaan tältä valtaa. Mutta jos Decius jotain selittikin, ei se ilmeisesti vakuuttanut Philippusta, joka lähti kesäkuussa 249 armeijoineen tekemään selvää Deciuksesta.
Keisarina
Korostaakseen parempien aikojen tuloa Decius käynnisti vuoden 249 lopussa useita rakennusprojekteja Roomassa. Hän kunnostutti salamaniskussa vaurioituneen Colosseumin ja rakennutti uuden kylpylän (Thermae Decianae) Aventinukselle. Hän saattoi rakennuttaa myös Deciuksen portiikin. Rooman suuruuden palauttamista juhlistettiin myös useissa kolikoissa.
Philippuksen aikana eräs Jotapianus kapinoi keisaria vastaan Syyriassa tai Kappadokiassa, mutta hänen omat sotilaansa luultavasti murhasivat hänet pian Deciuksen valtaannousun jälkeen.
Rousseaun gambiitti
Gambiittia pidetään heikkona mustalle, sillä valkea pärjää hyvin torjuessaan sen ja jatkaessaan kehitystä. Valkean lähetti c4:ssä estää mustaa linnoittamasta lyhyesti ja ratsu f3:ssa uhkaa edetä g5:een ja edelleen f7:ään. Gambiitti muistuttaa kuningasgambiittia mutta käännetyin värein. Gambiitti voi olla hyvinkin tehokas pikashakissa, sillä jatkossa valkea kohtaa useita ansoja, joiden tutkiminen vie aikaa ja saattaa johtaa aikapulaan.
Valkealle parhaana vaihtoehtona pidetään gambiitin torjumista siirrolla 4.d3 tai 4.d4. Muita vaihtoehtoja, mutta heikompia ovat 4.Lxg8, Rc3 ja exf5.
Trebonianus Gallus
Keisarina
Gallus päätti solmia nopeasti rauhan goottien kanssa, jotta hän voisi lähteä joukkoineen Roomaan varmistamaan asemiaan keisarina. Rauha tehtiin häpeällisen huonoin ehdoin: gootit saivat pitää sotasaaliin ja aiemmin vangeiksi saamansa roomalaiset. Lisäksi gooteille alettiin maksaa säännöllisesti rahaa siitä hyvästä, että he pysyvät rauhallisina. Gallus koki olevansa liian heikko jotta olisi pystynyt voittamaan heidät.
Sisäiset ja ulkoiset ongelmat
Gallus ei enää keisariksi tulonsa jälkeen poistunut Italiasta, mikä antoi hänelle laiskan maineen. Hänen hallintokaudellaan Roomaa 200-luvun alusta asti riivanneet ongelmat jatkoivat kasvamistaan. Roomassa raivosi kulkutauti, joka oli saapunut Italiaan noin vuonna 248 ja joka oli vuoteen 251 mennessä surmannut suuren määrän ihmisiä. Gallus määräsi taudin uhreille, jopa köyhille, kunnon hautajaiset mikä lisäsi hänen suosiotaan. Hän aloitti myös kristittyjen vainon uudestaan mutta se ei ilmeisesti ollut kovinkaan järjestäytynyttä ja ainoa todiste vainosta on paavi Corneliuksen vangitseminen vuonna 252.
Julius Vähätalo
Maajoukkueura
Vähätalo pelasi alle 20-vuotiaiden MM-kilpailuissa vuonna 2015. Yhteensä hän on pelannut kymmenen nuorten maaottelua tehden kaksi maalia.
Jotši-kaani
Pian Tšingis-kaanin (silloin Temujin) kanssa avioiduttuaan merkiitti-heimo kaappasi Börten. Börte annettiin merkiittien johtajan veljelle Chilger Bokelle, jonka luona hän oli muutamia kuukausia kunnes Temujin vapautti hänet. Vähän sen jälkeen hän synnytti Jotšin. Vaikkakin Tšingis-kaani tunnusti Jotšin pojakseen, epäilyt pojan isästä säilyivät eivätkä jääneet vaille vaikutusta. Jotšin perillisiä ei koskaan hyväksytty suurkaaneiksi, vaikka sukuhaara oli vanhin.
Trygve Bratteli
Brattelin poliittisen uran keskeisenä tavoitteena oli Norjan jäsenyys Euroopan yhteisössä. Jäsenyyden kaaduttua vuoden 1972 kansanäänestyksessä hän erosi hallituksesta.
Károlos Papoúlias
Elämä ja ura
Vuonna 2005 porvarienemmistöinen parlamentti valitsi sosialistipuoluetta edustavan Papoúliaksen presidentiksi.
Obafemi Martins
Obafemi Akinwunmi Martins (s. 28. lokakuuta 1984 Lagos, Nigeria) on nigerialainen jalkapalloilija. Hyökkääjänä pelaavan Martinsin seura on kiinalainen Shanghai Shenhua. Martins on tullut tunnetuksi erityisesti tuuletuksistaan, akrobaattisista volttisarjoista.
Maajoukkueura
Martins debytoi Nigerian maajoukkueessa 29. toukokuuta 2004. Hän sai pronssia vuosien 2006 ja 2010 Afrikan-mestaruus­kilpailuissa. Etelä-Afrikan MM-kilpailuissa 2010 hän pääsi kahdesti vaihdosta kentälle.
Luontodirektiivin I liite
Luontodirektiivin I liite määrittelee suojeltavia luontotyyppejä, erilaisia ekologisia ympäristöjä, joiden suojelemista pidetään tärkeänä. Jokainen suojeltava luontotyyppi on luokiteltu ja määritelty numerolla.
Bernhard von Köhne
Suomen kaupunkien vaakunat ja suomalaiset kolikot
Köhnen vaakunaohjeistus pyrittiin ulottamaan myös Suomen suuriruhtinaskuntaan vuonna 1861 annetulla määräyksellä. Köhne laati vuosina 1860–1861 vaakunaehdotukset kaikille Suomen silloisille kaupungeille. Osa ehdotuksista säilytti kaupunkien vanhat vaakunat, osassa ne taas oli korvattu kokonaan uusilla tunnuksilla. Venäläisen heraldiikan tapaan vaakunoiden yläkulman kolkkaan oli sijoitettu kunkin kaupungin sijaintiin viittavaa lääninvaakuna. Lukuun ottamatta suuriruhtinaan kruunulla ja valtikoilla koristettua Helsingin vaakunaa jokaisen vaakunan päälle oli sijoitettu muurikruunu; läänien pääkaupungit saivat kultaisen, muut kaupungit hopeisen kruunun. Kilpien ympärille oli sijoitettu muun muassa ankkureita ja tähkiä, viitaten kunkin kaupungin elinkeinoihin. Yksikään Köhnen ehdottamista vaakunoista ei kuitenkaan päätynyt Suomen kaupunkien käyttöön.
Ahmed Ouyahia
Ahmed Ouyahia (s. 1952) on algerialainen diplomaatti ja poliitikko. Hän on toiminut useampaan kertaan Algerian pääministerinä. Hän oli pääministerinä ensin 31. joulukuuta 1995 – 15. joulukuuta 1998 ja uudelleen 5. toukokuuta 2003 – 24. toukokuuta 2006. Toiselle kaudelleen Ouyahia nimitettiin 2003 presidentti Abdelaziz Bouteflikan erotettua edeltäjän Ali Benflisin. Ouyahia erosi tehtävästä toukokuussa 2006 johtuen puolueensa RND:n ja presidentin puolueen FLN:n välisistä riidoista. Häntä seurasi pääministerinä Abdelaziz Belkhadem. Kolmannen kerran Ouyahia nousi pääministeriksi kesäkuussa 2008, ja neljännen kerran 2017.
Ouyahia oli presidentti Bouteflikan läheinen liittolainen. Vuonna 2019 Ouyahia tuomittiin 15 vuodeksi vankeuteen korruptiosta tapauksessa, joka liittyi autoteollisuuteen. Tuomio tuli kaksi päivää ennen presidentinvaaleja.
Adolf Hitlerin terveys
Ruokavalio
Hitler piti makeasta. Yksi hänen suosikeistaan Wienin vuosina oli perinteinen juutalainen pähkinäkakku, joita myytiin juutalaisalueiden kadunvarsien kojuissa. Hänellä oli elinikäinen intohimo kakkuihin, leivoksiin ja suklaaseen. Hän saattoi myös syödä päivän mittaan jopa kilon verran suklaata.
Arvo Hautala
Hautala liittyi SKP:hen joulukuussa 1945. Vuonna 1949 hän siirtyi SKP:n palkalliseksi toimitsijaksi jouduttuaan työnantajien mustalle listalle. Hautala suoritti Sirolan 1951, jonka jälkeen hän siirtyi SKP:n Kymen piirisihteeriksi. Hautala kuului 1960-luvun alussa SKP:n vaikutusvaltaisimpiin ammattiyhdistyspoliitikoihin. SEL:n puheenjohtaja tunnettiin myös puolueen aktiivisena uudistajana ja stalinististen virtausten vastustajana. SEL:ssä Hautala ajoi ammattiyhdistysliikkeen suurempaa itsenäisyyttä puoluepolitiikasta. SAK:n johdossa Hautala oli hyväksymässä ensimmäistä tulopoliittista sopimusta (Liinamaa I) vuonna 1968.
Liam Miller
William ”Liam” Peter Miller 13. helmikuuta 1981 Cork – 9. helmikuuta 2018 ) oli irlantilainen jalkapalloilija, joka pelasi mm. Celticin, Manchester Unitedin, Leedsin ja Sunderlandin riveissä. Hän päätti uransa Yhdysvalloissa Wilmington Hammersheadissa vuonna 2016. Hänen pelipaikkansa oli joko keskikentän keskellä tai oikea laitahyökkääjä.
Yleisurheilu kesäolympialaisissa 2020 – miesten 100 m
Kierros 1
Erien kolme parasta (Q) ja seuraavat kolme nopeinta (q) etenivät välieriin.
HMS Arcturus (J283)
HMS Arcturus (viirinumero J283) oli Britannian kuninkaallisen laivaston vuonna 1943 valmistunut Algerine-luokan miinanraivaaja toisessa maailmansodassa. Alus oli alun perin Yhdysvaltain laivaston USS AM326, joka luovutettiin Britannian kuninkaalliselle laivastolle lend lease -sopimuksen nojalla.
DTM-kausi 2009
DTM-kausi 2009, oli DTM-sarjan kymmenes kausi. Sarjan alkoi Saksan Hockenheimringin radalla ja päättyi samalla radalla. Sarjan mestaruuden voitti saksalainen Timo Scheider, toiseksi sijoittui brittiläinen Gary Paffett ja kolmanneksi brittiläinen Paul di Resta.
Vihreä Lyhty
Jade
Hahmon loivat Roy Thomas ja Jerry Ordway, ja se esiintyi ensimmäisen kerran All-Star Squadronissa #25 syyskuussa 1983.
Jessica Cruz
Jessica Cruz peri Crime Syndicaten voimasormuksen, ja hänestä tuli hetkeksi uusi Power Ring ennen kuin hänestä tuli toinen Maan naispuolinen Vihreä Lyhty.
Vihreän Lyhdyn joukot
Suurin osa Vihreistä Lyhdyistä kuolivat tai menettivät voimansa Hal Jordanin hyökätessä Oa-planeetalle varastamaan oalaisten keskusvoimanlähdettä (oalaiset ovat Vihreiden Lyhtyjen sormusten ensisijainen voimienlähde), tappaen useita Lyhtyjä ja oalaisia matkallaan. Tavan mukaan kuolemaisillaan olevan Vihreän Lyhdyn on löydettävä itselleen (sormuksen kelpuuttama) seuraaja, jolle jättää sektorinsa suojelu.
Vala
Engl. ” And I shall shed my light over dark evil, for the dark things cannot stand the light, the light of Green Lantern” (Martin Nodellin ja Bill Fingerin kirjoittama, Alan Scottin sekä Tomar-Ren käyttämä)
Justice League Unlimited
Stewart esiintyi myös Justice Leaguen spin-off-sarjassa Justice League Unlimitedissa, jossa hahmon äänenä jatkoi Phil LaMarr. Hahmo koki pieniä ulkoisia muutoksia sen ollessa kalju ja kasvatettuaan pukinparran. Stewart koki sarjan aikana pääosin erinäisiä tilanteita kahden naisen välillä. Stewart seurusteli sarjassa Vixenin kanssa, mutta koki edelleen pieniä tunteita Haukkatyttöä kohtaan, joka oli palannut karkotuksensa jälkeen takaisin Oikeuden Puolustajiin. Siitä huolimatta Stewart käyttäytyi entiseen tapaansa tiukkana sotilaana läpi tehtävien.
HMS Aries
HMS Aries (viirinumero J284) oli Britannian kuninkaallisen laivaston vuonna 1943 valmistunut Algerine-luokan miinanraivaaja toisessa maailmansodassa. Alus oli alun perin Yhdysvaltain laivaston USS AM327, joka luovutettiin Britannian kuninkaalliselle laivastolle lend lease -sopimuksen nojalla.
HMS Clinton (J286)
Palvelus
Alus palautettiin 1946 Yhdysvaltain laivastolle ja romutettiin seuraavana vuonna.
Rullalautailu kesäolympialaisissa 2020
Rullalautailussa kilpailtiin Tokion 2020 kesäolympialaisissa ensimmäistä kertaa. Eri kilpailutapahtumia oli neljä siten, että naiset ja miehet kilpailivat katu- ja puistorullalautailussa. Katukilpailut käytiin 25. ja 26. heinäkuuta ja puistokilpailut 4. ja 5. elokuuta. Yhteensä rullalautailuun osallistui 80 urheilijaa eli jokaiseen kilpailutapahtumaan 20 urheilijaa.
Abdelaziz Bouteflika
Abdelaziz Bouteflika (2. maaliskuuta 1937 Oujda, Ranskan Marokko – 17. syyskuuta 2021 ) oli algerialainen poliitikko. Hän oli maan presidentti vuosina 1999–2019. Vuonna 2004 hänet valittiin toiselle kaudelle 85 %:n kannatuksella ja vuonna 2009 kolmannelle kaudelle 90,2 %:n kannatuksella. Vuonna 2014 hänet valittiin Algerian presidentiksi neljännen kerran. Maaliskuussa 2019 hän ilmoitti luopuvansa vallasta.
Öljynsuodatin
Toiminta
Koteloitu öljysuodatin sisältää suodatinpaperin, joka on sijoitettu peltikotelon sisälle. Koteloidussa suodattimessa on kierteet, joiden avulla se kiinnitetään voitelujärjestelmään. Koteloimaton suodatin on pelkkä laskostettu suodatinpaperi ja sen kotelointi sijaitsee kiinteästi järjestelmässä. Koteloimattomasta suodattimesta vaihdetaan yleensä tiivisterengas ja suodatinpaperi, eli jätettä syntyy vähemmän. Keskipakoissuodatin toimii järjestelmän öljynpaineella ja se erottelee epäpuhtaudet sentrifugin seinämälle. Keskipakoissuodatin pystyy sitomaan suuria määriä epäpuhtauksia.
Ferguson (Missouri)
Historia
Vuonna 1855 maanviljelijä William B. Ferguson myi tilaltaan neljän hehtaarin maa-alueen rautatieyhtiölle, joka perusti alueelle rautatieaseman. Aseman ympärille alkoi kasvaa Fergusonin taajama, jonka väkiluku saavutti tuhannen asukkaan rajan vuonna 1894. Fergusonista tuli kasvavan Saint Lousin esikaupunki ja vapautettujen orjien suosima asuinalue. Toisen maailmansodan jälkeen Ferguson kasvoi nopeasti ja kaupunkiin syntyi paljon teollisuutta.
Spyker F1
Midlandin osto
Varikolla oli liikkunut huhuja mahdollisesta tallin myymisestä keskellä kautta, vajaat kaksi vuotta sen jälkeen, kun Alex Shnaider osti Jordan Grand Prix'n Eddie Jordanilta. Hinnaksi väitettiin 128 miljoonaa dollaria, ja että Shnaider harkitsi tosissaan myymistä, koska tallit olivat tulleet entistä arvokkaammiksi, sillä vuoden 2008 jälkeen ei enää uusia talleja otettaisi sarjaan 12 enimmäismäärän täytyttyä. 9. syyskuuta 2006 talli myytiin Spyker Carsille, Spyker maksoi noin 106,6 miljoonaa dollaria.
Midland-kuljettajat Christijan Albers ja Tiago Monteiro jatkoivat tallissa myynnistä huolimatta, ja talli kilpaili kolme viimeistä kilpailua Spyker MF1 Racing -nimellä.
Kausi 2007
Spyker oli pääasiassa sarjan hitain talli, kunnes auton uusi kehitysversio paransi hieman tallin kilpailukykyä loppukauden kisoihin. Talli saavutti ainoan MM-pisteensä kauden 15. osakilpailussa Japanissa Adrian Sutilin sijoituttua kahdeksanneksi. Sijoitus vahvistettiin vasta kilpailun jälkeen oikeusteitse, kun tallin tekemän kanteen mukaan Toro Rosson kuljettaja Vitantonio Liuzzi oli ohittanut Sutilin keltaisten lippujen aikana. Yamamoto ajoi samassa kilpailussa kauden parhaan tuloksensa sijoittumalla 12:ksi.
Solmio
Solmiota käyttävät yleensä miehet, mutta toisinaan myös naiset joko muodikkaana vaatekappaleena tai osana univormua. Solmio kehittyi kaulan ympärille solmitusta huivista. Modernin solmion malli on 1630-luvulta, Ranskan Ludvig XIII:n puolelle Guisen herttuaa ja Maria de' Mediciä vastaan liittyneiltä kroatialaisilta palkkasotilailta, joiden perinteinen solmiomainen huivi herätti Ranskassa huomiota ja kehittyi muodiksi.
Valmistus
Solmioita valmistetaan eri materiaaleista ja niiden sekoitteista, joista silkki on yleisin. Villa on toinen perinteinen materiaali, samoin puuvilla ja pellava. Solmioita valmistetaan myös keinokuiduista. Laadukas solmio leikataan kankaasta diagonaalin suuntaan ja sen sisällä on tukikangas, joka antaa solmiolle ryhdin. Neulotut solmiot ovat harvinaisempi laji, joiden näkyvä osa on usein tasalevyinen ja päättyy suorasti.
Kauko Hjerppe
Hjerppe kuului Oulun kaupunginvaltuustoon yli 25 vuotta (1951–1978). Hän oli myös kahdesti presidentin valitsijamies (1968 ja 1978).
Dominanttiseptimisointu
Luonne ja merkitys
Dominanttiseptimisoinnun terssi on sävel­lajin johtosävel, jolla on voimakas taipumus edetä perus­säveleen eli toonikaan. Esimerkiksi C-duurin dominanttiseptimisointu on G7, jonka terssi, H, on C-duurin johto­sävel. Myös soinnun septimillä on erään­lainen ylä­johto­sävelen luonne, sillä se johtaa sitä puoli­askelen verran alempana olevaan asteikon kolmanteen säveleen (edellä mainitussa soinnussa septimi on F, joka siis johtaa duuri­asteikon kolmanteen säveleen, E:hen). Tämä yhdessä sen kanssa, että jo dominanttikolmisoinnulla on pyrkimys purkautua toonikasointuun, on johtanut siihen, että dominanttiseptimisointu ja sitä seuraava toonika­sointu yhdessä muodostavat luontevan lopukkeen, joka säännöllisesti esiintyy sävellyksen tai sen osan lopussa. Tämä alkuperäinen käyttö­tapa on toisaalta tehnyt mahdolliseksi harhauttaa kuulijaa harhalopukkeen avulla, jossa dominanttiseptimisointua seuraakin poikkeuksellisesti sävel­lajin kuudennen asteen sointu. Dominanttiseptimisointu voi esiintyä myös osana kvinttiympyrän mukaisesti etenevää sointu­kulkua (VI – II – V – I), jossa sitä edeltää supertoonikan sointu. Tämä on yleistä muun muassa jazzpianomusiikissa.
Harmoninen septimisointu
Harmonisessa septimisoinnussa esiintyvää välistä intervallia, jossa taajuuksien suhde on 4:7, nimitetään myös luonnonseptimiksi. Sentteinä (oktaavin 1200:sosina eli puoliaskelen sadasosina) ilmaistuna harmoninen septimi on 968,8 c. . Täten se sattuu suuruudeltaan tasavireisen suuren sekstin (900 c) ja pienen septimin (1000 c) väliin, mutta lähemmäksi jälkimmäistä. Jos tämän intervallin alempi sävel on C, sattuu siis ylempi sävel A:n ja B:n väliin, mutta selvästi lähemmäksi B:tä.
Hattu
Historia
thumb|Naisten koristeellista hattumuotia vuodelta 1911. Suuret ja koristellut päähineet palasivat muotiin 1900-luvun alussa, ja kaikki käyttivät hattuja ikään tai sosiaaliseen taustaan katsomatta, kerjäläisiä lukuun ottamatta. Naisten hatut olivat 1920-luvun alussa suhteellisen yksinkertaisia, ja huovasta tai oljesta tehdyt syvällä istuvat kellohatut olivat muotia. Seuraavalla vuosikymmenellä naisten hattuja oli monentyylisiä, ja erityisen suosittu oli nutturaverkko.
Radikaali (kemia)
pienoiskuva|Radikaalin muodostuksessa sidos katkeaa homolyyttisesti ja kukin atomi ottaa yhden elektronin sidosta muodostavasta elektroniparista. Yhden elektronin siirtymistä kuvataan yksiväkäsisellä reaktiomekanisminuolella. Radikaali on atomi tai molekyyli, jolla on pariton määrä elektroneja (yleensä seitsemän) uloimmalla elektronikuorella ja siten pariton elektroni. Radikaaleja syntyy, kun yksinkertainen σ-sidos katkeaa homolyyttisesti ja sidosta muodostavat kaksi elektronia päätyvät eri atomeihin. Näin syntyvillä radikaaliatomeilla on yksi pariton elektroni ja vajaa valenssielektronien oktetti. Paritonta elektronia merkitään pisteellä, esimerkiksi ·CH3 tai Cl·. Radikaalit reagoivat yleensä herkästi, koska ne pyrkivät täydentämään uloimman elektronikuorensa. Radikaaleilla on suuri merkitys muun muassa palamisessa, polymeroinnissa, ilmakehän reaktioissa ja monissa biokemiallisissa ilmiöissä.
Happiradikaali
Happiradikaaleja syntyy myös ilmakehän hapen ja otsonin reaktioissa.
Wesley Snipes
Vankeustuomio
Snipes etsintäkuulutettiin syksyllä 2006 epäiltynä törkeästä veropetoksesta. Hän oli jättänyt maksamatta veroja jopa 12 miljoonan dollarin edestä kuuden vuoden aikana. Hänet tuomittiin vankilaan kolmeksi vuodeksi huhtikuussa 2008. Snipes valitti tuomiostaan korkeimpia oikeusasteita myöten, mutta hänet vangittiin marraskuussa 2010 suorittamaan rangaistustaan.
Johannes Bengs
Bengs valittiin eduskuntaan vaaleissa 1922 Vaasan läänin eteläisestä vaalipiiristä. Hän toimi kansanedustajana syyskuusta 1922 huhtikuuhun 1924 ja oli jäsenenä eduskunnan laki- ja talousvaliokunnassa. Hän toimi poliittisella urallaan myös Mustasaaren kunnallislautakunnan ja kunnanvaltuuston jäsenenä sekä molempien puheenjohtajana.
Sopeutumattomat
Elokuvan tuotti United Artists ja sen käsikirjoitti Arthur Miller, joka oli naimisissa Marilyn Monroen kanssa. Elokuva jäi sekä Gablen että Monroen viimeiseksi. Gable kuoli ennen ensi-iltaa ja Monroe seuraavana vuonna.
Nisäkkäiden evoluutio
thumb|right|220px|Scylacosaurus oli niin sanottu [[terapsidi, matelija. Uskotaan nisäkkäiden kehittyneen kymmenien miljoonien vuosien kuluessa terapsideista.]] thumb|right|220px|Melko pitkälle nisäkämäiseksi kehittynyt [[Kynodontit|kynodontti, matelija Cynognathus.]] thumb|right|220px|Megazostrodon, trikonodontti. thumb|right|220px|Tältä uskotaan näyttäneen Purgatoriuksen. thumb|right|220px|Varhainen sorkkaeläin [[Phenacodus.]]
Nisäkkäiden valtakausi
Yksi varhaisimmista ravintoketjun kuninkaista Yhdysvalloissa oli petomainen kavioeläinten edeltäjä Protungulatum, joka kuului paeleoseenille ja eosenille ominaiseen Condylarthra-ryhmään. Tämä nisäkäs oli kaikkiruokainen tai kasvinsyöjä. Yleinen oli myös luultavasti puupäästäistä muistuttanut Purgatorius. Tämän kädellisten edeltäjänä pidetyn nisäkkään ulkonäkö ei ole täysin varma, siitä on löydetty vain hammasfossiileja. Hampaiden muodosta on koetettu päätellä eläimen ulkonäköä sen perusteella, että eri tyyppisillä nisäkkäillä on erilaiset hampaat. Paleoseenikaudella nisäkkäiden kehitys lähti vauhtiin ja kauden lopulla eli jo varhainen sorkkaeläin Phenacodus. Oli myös kehittynyt uintatheereja, varhaisia suuria kasvinsyöjiä. Apinat kehittyivät kummituseläinten tyyppisistä puoliapinoista, joita lienee elänyt jo varhain kenotsooisella maailmankaudella.
Seuraavalla kaudella, eoseenikaudella kaikki suuremmet nykyiset nisäkäsryhmät kehittyivät, esim. petoeläimet. Eoseenikaudella eli muun muassa varhainen hammasvalas Basilosaurus. Suurin osa eoseenikauden nisäkkäistä kuoli myöhemmin sukupuuttoon. Kauden lopussa tapahtuikin valtava eoseenin lopun joukkosukupuutto, joka johtui suurista asteroiditörmäyksistä ja osin mannerliikuntojen tuottamien merivirtamuutosten aiheuttamista ilmastonmuutoksista.
Donna Haraway
Donna Haraway (s. 1944) on yhdysvaltalainen tekniikan tutkija ja feminismin teoreetikko. Hän väitteli tohtoriksi Yalen yliopiston biologian laitoksella vuonna 1972. Nykyisin Haraway toimii Kalifornian yliopistossa Santa Cruzissa tietoisuuden historian professorina sekä feministisen teorian ja teknotieteen professorina The European Graduate School -yliopistossa Saas-Feessä Sveitsissä. Aikaisemmin hän on opettanut naistutkimusta ja tieteen historiaa Havaijin yliopistossa (1971–1974), sekä Johns Hopkinsin yliopistossa (1974–1980). Vuonna 2002 Haraway palkittiin elämäntyöstään J. D. Bernal -palkinnolla.
Pateniemen saha
Bergbom sai luvan sahan perustamiseen kuvernööriltä 31. elokuuta 1873, ja Pateniemen varvin läheisyyteen rakennettiin kaksiraaminen höyrykäyttöinen sahalaitos. Sahan tuotanto ylitti 10 000 kuutiometrin rajan ensi kertaa vuonna 1888, jolloin se oli yksi Oulun läänin suurimmista sahoista.
DTM-kausi 2011
Sarjassa ajettiin samalla viimeistä kertaa näillä autoilla. Vuonna 2012 autot muuttuivat täysin ja samalla sarjaan paluun teki saksalainen autonvalmistaja BMW.
Kanat
Kanojen sukuun kuuluvat lajit syövät pääasiassa siemeniä, mutta joskus myös hyönteisiä.
Teatteritiede
Muu teatterintutkimus
Muuta teatteriin liittyvää tutkimusta tehdään jonkin verran eri yliopistoissa. Teatteri ja draama ovat esimerkiksi vaihtelevasti osa kirjallisuustieteen opintoja.
Cluj-Napoca
Koulutus ja elikeinoelämä
Kaupungissa on Babeș-Bolyain yliopisto ja sen myötä runsaasti tietoteknistä teollisuutta. Nokialla on siellä tuotekehityskeskus ja tehdas. Nokian lyhytaikaiseksi jäänyt tuotantotehdas (rakentaminen 2008 Romanian valtion tuella ja tehtaan alasajo syksyllä 2011) myytiin lyhyen toiminnan jälkeen de Longhille helmikuussa 2012. Myös Ericsson on neuvotellut oman tehtaan avaamisesta. Yliopisto on maassa ainoa, jossa suomen kielen opetuksella on pitkät ja vahvat perinteet.
Rakkautta ennen aamua
Rakkautta ennen aamua on pienen budjetin elokuva, jonka tarinaa kannattelee kahden ihmisen vuoropuhelu. Tapahtumien näyttämönä toimii pääasiassa romanttinen Wien. Elokuva on saanut kiitosta sekä kriitikoilta että katsojilta. Kriitikko James Berardinelli on kirjoittanut sen olevan kaikkien aikojen paras romanttinen elokuva. Elokuvan on myös sanottu kertovan jokaisen Interrail-matkaajan haaveesta.
Näyttelijät
Lähde:
Iidesjärvi
Historiaa
Järven luonteenpiirteet juontuvat esihistoriaan, jolloin Suur-Längelmäveden vedet laskivat Iidesjärven kautta Pyhäjärveen. Maankohoaminen kuitenkin tyrehdytti sittemmin tämän yhteyden.
Kimmokerroin
Lineaarinen kimmoisuus
Kiinteässä materiaalissa tapahtuu kimmoinen deformaatio, kun siihen kohdistuu pieni kuormitus, joka puristaa tai venyttää sitä. Kimmoinen deformaatio on palautuva eli reversiibeli, toisin sanoen kappale palautuu alkuperäiseen muotoonsa kuormituksen poistuttua.
Kimmokerroin ja muut materiaalin ominaisuudet
300px|thumb|Tyypillinen metallin [[jännitys-venymäkäyrä. Vaaka-akselilla suhteellinen venymä, pystyakselilla jännitys. Vasemmalla verrannollisuusalue, jossa Hooken laki pätee; tällä alueella käyrän kulmakerroin osoittaa metallin kimmokertoimen. Alueella 2 venyttämisen aiheuttama muodonmuutos jää pysyväksi. Käyrän korkein kohtaosoittaa metallin murtolujuuden. Käyrä päättyy oikealla pisteeseen, jossa sauva katkeaa. Metallin sitkeyttä kuvaa käyrän alle jäävän alueen pinta-ala. ]]
Kimmoinen potentiaalienergia
tai yksinkertaisemmin ilmaistuna, lineraariselle kimmoiselle materiaalille pätee: , sillä venymän määrittelee.
Kimmokerroin ja muut elastiset kertoimet
Homogeenisten ja isotrooppisten materiaalien kimmoisuusominaisuuksia kuvaa kolme elastista kerrointa: kimmokerroin E, liukukerroin G ja puristuskerroin K, sekä Poissonin suhde. Jos näistä suureista kaksi tunnetaan, kaksi muutakin voidaan laskea seuraavien yhteyksien avulla:
Kimmokerroin ja atomien väliset voimat
Tyypillisesti kahden atomin muodostaman systeemin potentiaalienergia kasvaa suunnilleen yhden elektronivoltin verran, kun ne siirretään noin 0,1 nanometrin eli yhden ångströmin verran kauemmaksi tasapainoasemasta. Olkoon δ a poikkeama tasapainoasemasta. Tällöin systeemin potentiaalienergia on
Isoverenimijä
Levinneisyys ja elintavat
Isoverenimijää tavataan Keski- ja Etelä-Amerikassa, Meksikosta Pohjois-Chileen, Pohjois-Argentiinaan ja Uruguayhin asti sekä Isla de Margaritalla ja Trinidadissa. Ne piileskelevät päivät luolissa 100–1000 yksilön yhdyskunnissa ja lähtevät yöllä saalistamaan. Ravintonaan isoverenimijät käyttävät pääasiassa isojen nisäkkäiden verta, jota ne voivat juoda yhdessä yössä omaa painoaan enemmän. Ne purevat uhriinsa pienen haavan, josta ne litkivät verta. Isoverenimijän syljessä oleva aine estää verta hyytymästä.
Pohjoiskalotin Harmonikkamestaruuskilpailut
Pohjoiskalotin avoin viihdeharmonikkamestaruuskilpailu järjestetään joka vuosi heinäkuussa Torniossa ja Haaparannalla järjestettävän Rajasoitto-tapahtuman yhteydessä.
Nepalin sisällissota
Maolaississit luokiteltiin terroristeiksi, joten Yhdysvallat ja Britannia tukivat hallitusta maolaisten vastaisessa taistelussa.
Anthony Horowitz
Englannin kirjakauppiaiden yhdistys valitsi Anthony Horowitzin vuoden 2007 kirjailijaksi, kun Horowitzin kirjoja oli myyty neljän vuoden aikana yli 3 miljoonaa kappaletta.
Vinayak Damodar Savarkar
Nuoruus
Savarkar opiskeli vuosina 1906–1910 Lontoossa. Hän tapasi siellä Mohandas Gandhin ensimmäisen kerran vuonna 1906. Savarkar ei ollut vakuuttunut Gandhin väkivallatonta vastarintaa puolustaneista puheista, joita hän piti vain heikkouden ja epähindulaisuuden merkkinä. Hän kannatti militanttia vastarintaa ja terrorismia brittien ajamiseksi pois Intiasta. Savarkar osallistui opiskeluaikanaan intialaisen vallankumoussolun perustamiseen, jonka tarkoituksena oli harjoittaa sabotaasia ja tehdä salamurhia. Esikuvana toimivat maanpaosta käsin johdetut venäläiset vallankumousryhmät. Savarkar myös kirjoitti vuonna 1909 kirjan The Indian War of Independence, jossa hän kuvasi vuoden 1857 sepoykapinaa intialaisten ensimmäisenä laajamittaisena kapinana brittien valtaa vastaan.
Willibald Kreß
Willibald Kreß (13. marraskuuta 1906 Frankfurt am Main − 27. tammikuuta 1989) oli saksalainen jalkapallomaalivahti ja -valmentaja.
Saksan maajoukkueessa Kreß pelasi 16 ottelua vuosina 1929−1934. Hän päätti maajoukkueuransa vuoden 1934 MM-kilpailuihin, joissa hän pelasi kolme ottelua, ja Saksa sijoittui kolmanneksi.
Zip the Pinhead
Yleisölle Zip the Pinheadin esitettiin olevan Afrikasta löydetty puuttuva rengas, joka söi raakaa lihaa, pähkinöitä ja hedelmiä, mutta joka oli oppinut syömään myös leipää ja kakkua. Usein hän oli esityksessä suljettuna häkkiin, missä hän huusi ja karjui. Zip the Pinheadista tuli eräs Barnum’s American Museumin vetonauloista yhdessä siamilaisten kaksosten Chang ja Eng Bunkerin ohella.
Ortogonaalinen matriisi
Ortogonaalimatriiseja esiintyy monissa sovelluksissa. Esimerkiksi kierrot ja peilaukset ovat ortogonaalimatriisien kuvaamia. Ortogonaalisia matriiseja käytetään myös esimerkiksi muiden matriisien esittämisessä QR-hajotelman avulla.
Ylemmät Toimihenkilöt YTN
Jäsenliitot
Järjestöön kuuluu 19 akavalaista ammattiliittoa, joiden kautta se edustaa yli 173 000 toimihenkilöä. Jäsenliitot ovat:
Kannanottoja
YTN kannattaa muun muassa kilpailukieltojen selvää rajoittamista, koska järjestön mukaan niiden laaja ja perusteeton käyttö heikentää työmarkkinoiden joustavuutta ja työvoiman liikkuvuutta. Järjestö kannattaa myös yhteistoimintalain ja perhevapaajärjestelmän uudistamista.
Étricourt-Manancourt
Historia
Ensimmäisessä maailmansodassa saksalaisten suunnitteleman Operaatio Michaelin mukaan Étricourtin kylä tuhottiin pommittamalla. Pommituksen jälkeen 24. maaliskuuta 1918 saksalaiset joukot ylittivät kunnassa olevan Canal du Nordin kanavan käyttäen kahta väliaikaista siltaa. Operaatio kuitenkin epäonnistui. thumb|left|Saksalaiset joukot ylittämässä Canal du Nordia
Otto Herman Lode
Suomen Pankin johtokunnan puheenjohtajaksi eli pääjohtajaksi Lode nimitettiin 1820 ja hän hoiti tehtävää vuoteen 1827 saakka.
Viimeinen samurai
Juoni
Elokuva sijoittuu vuosiin 1876–1877. Yhdysvaltain asevoimia edustava Nathan Algren on traumatisoitunut ja alkoholisoitunut osallistuttuaan intiaanien joukkosurmaan intiaanisodissa. Eversti Bagley kutsuu Algrenin liikeneuvotteluihin japanilaisen Omura-nimisen liikemiehen kanssa. Omura palkkaa Algrenin kouluttamaan Japanin modernisoituvaa armeijaa. Koulutuksen myötä Yhdysvallat saisi yksinoikeuden toimittaa aseita Japanille. Algren hyväksyy tarjouksen, vaikka hän halveksiikin Bagleyta, joka antoi käskyn suorittaa alkuperäisasukkaiden joukkosurma.
Victor Ek (kauppaneuvos)
Perhe
Victor Ek kuoli 64-vuotiaana marraskuussa 1922 pitkän sairauden jälkeen.
Ensimmäinen Bulgarian valtakunta
Valtakunnan perustaminen
220px|thumb|vasen|Bulgaarien saapuminen Balkanille ja valtakunnan perustaminen. Alkuperäiset bolgaarit olivat turkkilaista kieltä puhuva kansa, jotka jo slaaveihin sekoittuneina ylittivät Tonavan Bysantin valtakunnan alueelle kaani Asparuhin johdolla vuonna 680 ja seuraavana vuonna perustettiin Bulgaria, jonka pääkaupungiksi tuli Pliska lähellä nykyistä Shumenin kaupunkia. Suhteet Bysanttiin rauhoittuivat kun Bysantti luovutti osan Traakiasta Bulgarialle vuonna 716. Tämän jälkeen Bulgaria taisteli Bysantin puolella muun muassa arabeja vastaan ja laajensi alueitaan lähes vuosisadan ajan. 700-luvun puoliväliin mennessä Bulgariaan oli liitetty myös alueita eteläisestä Romaniasta ja Ukrainasta. Tämän jälkeen valtakunnan laajenemissuunta kohdistui lounaaseen ja luoteeseen. Avaarien kuningaskunnan luhistuminen mahdollisti rajan vetämisen Tiszajoelle. Vuosisadan lopulla Bulgariaan liitettiin myös osia Makedoniasta, mutta toisaalta se myös menetti joitakin alueitaan Traakiassa Bysantille.
Laajeneminen
220px|thumb|Kaani Krum juhlimassa voittoaan keisari Nikeforoksesta. Vuosina 803–14 hallinnut kaani Krum aloitti sodankäynnin Bysanttia vastaan. Vuoden 811 aikana Bulgaria saavutti useita voittoja, joihin lukeutui esimerkiksi nykyisen Sofian valtaus ja keisari Nikeforos I:n tappaminen Pliskan taistelussa. Nikeforoksesta tuli ensimmäinen taistelussa kuollut Bysantin keisari lähes viiteensataan vuoteen ja Krum käytti sittemmin hänen hopealla koristeltua pääkalloaan juomakuppina. Krumin seuraaja Omurtag solmi rauhan Bysantin kanssa saaden haltuunsa Tundjan laakson ja myöhemmin Singidunumin eli nykyisen Belgradin. 800-luvun alkupuolella Bulgaria käytti edelleen hyväkseen Bysantin heikkoutta leviten edelleen Makedoniaan ja eteläiseen Albaniaan. Omurtag myös kehitti Krumin luomaa lakijärjestelmää ja jälleenrakensi vuoden 811 sodassa poltetun Pliskan.
Never Surrender
Never Surrender on Triumphin kuudes studioalbumi. Albumi on julkaistu vuonna 1983. Albumi pääsi listoilla sijalle 26. Singlet "All The Way", "A World Of Fantasy" ja "Never Surrender" pääsivät sijoille 2, 3 ja 23.
Minkäpä tyttö sille voi
Minkäpä tyttö sille voi (The Girl Can’t Help It) on Frank Tashlinin ohjaama elokuva vuodelta 1956.
David Tennant
Tennant meni naimisiin näyttelijä Georgia Moffettin kanssa 30. joulukuuta 2011. Heillä on vuonna 2011 syntynyt tytär, vuonna 2013 syntynyt poika ja vuonna 2015 syntynyt tytär. Tennant on myös adoptoinut vaimonsa pojan edellisestä suhteesta.
Yan’an
Historia
Vuonna 1935 kommunistit saapuivat alueelle suoritettuaan 9 600 kilometrin pituisen pitkän marssin Jiangxista, jonka Kuomintangin kannattajat olivat vallanneet. Yan’anista tuli kommunistien päätukikohta Kiinan–Japanin sodan ja sitä seuranneen sisällissodan aikana. Yan’anista tulikin kommunistisen vallankumouksen symboli.
Joaquín Navarro-Valls
Joaquín Navarro-Valls (16. marraskuuta 1936 Cartagena, Espanja – 5. heinäkuuta 2017 Rooma, Italia ) oli yksi Vatikaanivaltion tärkeimmistä ei-kirkollisista työntekijöistä. Uransa aikana hän toimi muun muassa Vatikaanivaltion tiedottajana. Koulutukselliselta taustaltaan hän oli lääketieteen tohtori, joka opiskeli viestintään liittyviä aineita. Uskonnolliselta taustaltaan Navarro-Valls esimerkiksi kuului katoliseen Opus Dei -järjestöön.
Johannes Brahms
Johannes Brahms (7. toukokuuta 1833 Hampuri – 3. huhtikuuta 1897 Wien) oli saksalainen klassisen musiikin säveltäjä, joka edusti tyylillisesti romantiikkaa. Häntä pidetään yhtenä suurimmista koskaan eläneistä säveltäjistä; "kolme suurta B:tä" ovat Bach, Brahms ja Beethoven. Hän sävelsi sinfonioita, konserttoja, kamarimusiikkia, pianokappaleita, kuoroteoksia ja yli 200 laulua.
Fever (Kylie Minoguen albumi)
Singlet
Albumin ensimmäinen single "Can't Get You Out of My Head" julkaistiin 8. syyskuuta 2001. Toinen single "In Your Eyes" julkaistiin 21. tammikuuta 2002 Australiassa ja 18. helmikuuta 2002 Britanniassa. Kolmas single "Love at First Sight" julkaistiin 10. kesäkuuta 2002. Neljäs ja viimeinen single "Come into My World" julkaistiin 2. marraskuuta 2002 Australiassa ja 11. marraskuuta Britanniassa.
Johannes Brahms
Schumannilaiset
Brahmsin ystävyys Remenyin kanssa jäi pinnalliseksi. Joachimista ja Schumannista tuli sen sijaan Brahmsin läheiset ystävät. Schumann kannusti Brahmsia tämän säveltäjän uralla ja esitteli yleisölle tämän sävellyksiä. Schumann suljettiin mielisairaalaan jo keväällä 1854, jolloin Brahms muutti pidemmäksi aikaa Düsseldorfiin auttaakseen Claraa. Brahms asui Claran ja tämän lasten kanssa Robertin kuolemaan vuoteen 1856 asti ja oli käytännössä talon isäntä. Brahmsin ja Claran suhteen laadusta on esitetty monenlaisia arvailuja, mutta todellisuus jäänee hämärän peittoon. Brahmsin kirjeistä käy selvästi ilmi, että hän oli rakastunut Claraan. Silti suhde saattoi pysyä sävyltään platonisena. Tunteet tasaantuivat Robertin kuoltua ja muuttuivat syväksi välittämiseksi ja ystävyydeksi, joka jatkui aina Claran kuolemaan, vuoteen 1896 asti.
Wienissä
thumb|250px|[[Johann Strauss nuorempi ja Johannes Brahms]] Vuonna 1862 Brahms asettui pysyvästi Wieniin, missä hän kohtasi suurta menestystä. Säveltämänsä Saksankielisen sielumessun (Ein deutsches Requiem) avulla hän sai maineen yhtenä aikansa suurimmista säveltäjistä. Vasta tämän jälkeen Brahms rohkeni säveltää ensimmäisen sinfoniansa. Hän hioi teosta kymmenen vuoden ajan ennen sen kantaesitystä vuonna 1876. Brahmsin loput kolme sinfoniaa ilmestyivät vuosina 1877, 1883 ja 1885. Hänen kamarimusiikki-, lied- ja soolopianotuotantonsa kasvoi myös. Brahms pysyi silti hyvin itsekriittisenä työnsä suhteen.
Sinfoniat
Kolmas sinfonia (F-duuri op. 90) on vähiten esitetty, joskin monet kriitikot pitävät sitä parhaana. Eräs kapellimestari ehdotti Brahmsille teoksen kutsumista "herooiseksi" sen sankarillisen sävyn takia. Brahmsin sinfonioissa kolmas osa on aina lyhyin. Lukuun ottamatta kolmatta sinfoniaa, kolmannet osat ovat aina kevyempiä, tempoltaan varsin nopeahkoja, ja kulkevat enimmäkseen duurissa. Kolmannen sinfonian kolmas osa on muista poiketen kaihoisa ja romanssityylinen. Kolmannen sinfonian finaali muistuttaa toisen sinfonian loppua, joskin ei ole dynaamisesti aivan yhtä mahtipontinen, ja myös sisältää loppuhuipennuksen asemasta raukeasti hiljentyvän päätöksen.
Hostilianus
Kuolema
Hostilianus ei ehtinyt olla keisarina pitkään, vaan kuoli vuonna 251 joko heinäkuussa tai elokuussa. Kuoleman syyksi on epäilty kulkutautia, mutta on mahdollista, että Gallus itse murhautti hänet. Tämä ei ole kuitenkaan varmaa.
Parkinniemi
Parkinniemi on Kajaanissa Kajaaninjoen ja Sokajärven väliin jäävä niemi Kajaanin keskustasta länteen joen eteläpuolella. Niemellä on muutama maatila ja loma-asuntoja.
Chuck McKinley
McKinley voitti Dennis Ralstonin pelitoverina miesten nelinpelin Yhdysvaltain avoimissa vuosina 1961, 1963 ja 1964. Hän kuului Yhdysvaltain joukkueeseen, joka voitti vuonna 1963 mestaruuden Davis Cupissa.
Suomen laki (kirja)
Suomen Laki -teoksessa on alusta alkaen lait luokiteltu oikeudenaloittain, ja kirjan toimitus muokkaa säädökset voimassa olevaan muotoon niihin aika ajoin tehtävien muutosten mukaisesti. Toimitustyön yhteydessä säädöksiin lisätään myös viittauksia muihin säädöksiin ja lakia koskevaan hallituksen esitykseen sekä kyseistä säädöstä koskeviin oikeustapauksiin.
Pleistoseeninen villiinnytys
Pleistoseeninen villiinnytys on troofisen villiinnytyksen muoto, jossa ekosysteemeihin pyritään palauttamaan eläimiä, jotka jäljittelevät pleistoseenisen kauden megafaunan ympäristöön jättämiä jälkiä.
Ranskan Sudan
Maailmansotien välinen aika
Ranskalaisten suurin investointihanke oli vuonna 1932 perustettu Office du Niger, jonka tavoitteena oli puuvillan tuotannon lisääminen keinokastelun avulla. Sotuban ja Markalan padot ja kastelujärjestelmät rakennettiin pakkotyövoimalla, ja niitä varten värvättiin maanviljelijöitä Ranskan Sudaniin liitetystä Ylä-Voltasta. Puuvillan asemasta pelloilla viljeltiin riisiä, ja kalliiksi tulleen projektin tulokset alkoivat näkyä vasta 1950-luvun vaihteessa.
Tie itsenäisyyteen
Ranskan Sudanin talous toipui melko nopeasti toisen maailmansodan aiheuttamasta lamasta. Alueen väkiluku nousi 4,2 miljoonaan vuonna 1949, ja kaupungeista varsinkin Bamako kasvoi sodan jälkeen hyvin nopeasti. Työväestön ja toimihenkilöiden määrä lisääntyi, ja maaseudulle syntyi uusi maataloustyöväen ryhmä. Emämaan investoinnit keinokasteluhankkeisiin, infrastruktuuriin ja jossain määrin myös teollisuuteen kasvoivat voimakkaasti. Maapähkinän ja puuvillan vienti saavutti huippunsa 1950-luvun lopussa, mutta perinteiset naapurimaihin vietävät tuotteet kuten karja, kuivattu kala ja hirssi tuottivat kaksi kertaa enemmän tuloja.
Ranskan Sudanin ensimmäiset poliittiset puolueet perustettiin vuosina 1945–1946. Niistä tärkeimmät olivat perustuslakia säätäviin kansalliskokouksiin valitun Fily Dabo Sissokon Sudanin edistyspuolue ja Mamadou Konatén johtama Sudanin liitto. Konservatiivista edistyspuoluetta tukivat perinteinen eliitti ja siirtomaahallinnon edustajat, kun taas radikaali kolonialismin vastainen Sudanin liitto sai kannatuksensa kaupunkiväestön ja sivistyneistön keskuudesta. Jälkimmäinen oli osa panafrikkalaista Rassemblement démocratique africain -puoluetta.
Sinfonia nro 8 (Sibelius)
Alku
Sibelius sai viimeisen suuren teoksensa, Tapiolan, valmiiksi vuonna 1926 ja eli sen jälkeen vielä 30 vuotta, minä aikana hänen uskotaan työskennelleen pääasiassa kahdeksannen sinfonian parissa.
Sinfonian tuhoaminen
Sibelius oli työnsä suhteen epävarma ja masentuneisuuteen taipuvainen, joten tällainen käytös ei olisi ollut ennalta arvaamatonta. Jotkut uskoivat, että poltetut nuotit olivat varhaisempi luonnos viidennestä sinfoniasta tai pidempi versio Karelia-sarjasta, mutta nämä käsikirjoitukset löydettiin myöhemmin.
Säilyneitä osia
Aino Sibeliuksen mukaan Surusoitto (op. 111 nro 2) pohjautuu 8 sinfoniaa varten sävellettyyn materiaaliin. Vuonna 2011 tutkija Timo Virtanen kirjoitti puhtaaksi musiikkikatkelmia, joiden arveltiin olevan peräisin kahdeksannen sinfonian luonnoksista. Helsingin kaupunginorkesteri esitti katkelmat, ja äänitteet julkaistiin Helsingin Sanomain internet-sivuilla. Sittemmin myös levy-yhtiö BIS on levyttänyt ja julkaissut katkelmat Sibelius-levyllä. Levytyksessä teoksen nimenä on "Four Orchestral Sketches".
Hallituksen esitys
Hallituksen esitysten sisältöä pidetään heikosti velvoittavana oikeuslähteenä, joka sisältää lainsäätäjän tarkoituksen silloin kun eduskunta on hyväksynyt lakiesityksen hallituksen esittämässä muodossa.
Lyijykomppania
Virtanen ja Rossi poistuivat yhtyeen riveistä vuonna 2012. Yhtyeen vuoden 2015 kokoonpanoon kuuluivat Moilasen lisäksi aikaisemminkin yhtyeessä vaikuttaneet Jarkko Strandman ja Lemmy Lindström. Nyttemmin kokoonpano on Vuorinen, Lindström ja Moilanen.